## **Opgave 21 (gruppeøvelse) Historiens andre folkedrab**

I denne opgave skal jeres gruppe researche et eksempel på folkedrab ved hjælp af bag­grundsartikler på Folkedrab.dk. I skal have fokus på tiden *før, under* og *efter* folkedrabet. I skal forberede en præsentation, fx PowerPoint, planche eller film, der fortæller om folke­drabet (før, under, efter). I skal også koble jeres case til teorien om folkedrabets ti stadier.

**Opgave**

* + - 1. Undersøg jeres eksempel på folkedrab. I kan inddrage før, under og efter-spørgsmålene nedenfor.

FØR folkedrabet

* Den historiske baggrund for folkedrabet - hvad ledte op til folkedrabet?
* Grupper i samfundet - hvilke grupper eksisterede, og var de opdelt i særlige kategorier?
* Medier og propaganda - blev medierne brugt i optakten til folkedrabet til at skabe splid eller dæmonisere en eller flere grupper?

UNDER folkedrabet

* Hvordan blev folkedrabet organiseret og gennemført?
* Aktører - hvem var ofre, gerningsmænd, tilskuere, hjælpere?
* Medier og propaganda - hvordan blev de brugt under folkedrabet?
* Organisering af folkedrabet - hvordan blev folkedrabet planlagt, og hvem var involveret?
* Hvordan foregik udryddelsen?

EFTER folkedrabet

* Afslutning på folkedrabet - hvordan blev folkedrabet stoppet og af hvem?
* Retsopgør - blev gerningsmændene stillet til ansvar for forbrydelserne og hvordan?
* Mindekultur - hvordan har eftertiden erindret folkedrabet? Hvilke spor har folke­drabet sat?
* Benægtelse - er der personer/grupper, som benægter folkedrabet, og hvordan gør de det?
  + - 1. I skal koble jeres eksempel på folkedrab til teorien om folkedrabets ti stadier (se evt. bogens kapitel 3). I kan inddrage spørgsmålene nedenfor.
* Hvordan kan udviklingen op til, under og efter folkedrabet kobles til Stantons teori om de ti stadier?
* Hvilke af folkedrabets ti stadier kan I identificere i jeres eksempel?
* Hvilke ligheder og forskelle er der mellem Holocaust og det folkedrab, I arbejder med?
  + - 1. I skal præsentere jeres produkt for resten af klassen.